stanford-oval/wikipedia huggingface dataset:
เดือน บุนนาค
ประวัติ > การศึกษา

เริ่มต้นการศึกษาในปี พ.ศ. 2454 ที่โรงเรียนวัดราชบูรณะ จบชั้นมัธยมศึกษาปีที่ 1 ที่โรงเรียนสวนกุหลาบวิทยาลัย ในปี พ.ศ. 2455  และจบชั้นมัธยมศึกษาปีที่ 4 ที่โรงเรียนอัสสัมชัญ ใน พ.ศ. 2459 
พ.ศ. 2465 ได้ไปศึกษาต่อทีโรงเรียนลีเซ (Lycée) ณ เมืองเกรอนอบล์ ประเทศฝรั่งเศส และสามารถสอบ Equivalence de Baccalauréat ได้ในเดือนพฤษภาคม  พ.ศ. 2468
จากนั้น ได้เข้าศึกษา ณ คณะนิติศาสตร์ มหาวิทยาลัยเกรอนอบล์ ได้ปริญญา Licencié en droit “Très bien” เมื่อเดือนมิถุนายน พ.ศ. 2471
ต่อมาย้ายมาเรียนต่อที่ ณ คณะนิติศาสตร์ มหาวิทยาลัยปารีส จนได้รับ Diplôme d'Études Supérieures de droit privé และ Diplôme ď'Études Supérieures de l'Économie Politique ใน พ.ศ. 2472 และได้รับปริญญาเอก (Docteur en droit) จากมหาวิทยาลัยปารีส ในเดือนพฤษภาคม พ.ศ. 2473
ประวัติ > ประสบการณ์การทำงาน

รับราชการและการเมือง
เริ่มต้นฝึกราชการเมื่อวันที่ 2 พฤศจิกายน พ.ศ. 2473  ณ ศาลฎีกา กระทรวงยุติธรรม และได้เป็นผู้พิพากษาเมื่อวันที่ 1 กุมภาพันธ์ พ.ศ. 2474 
เมื่อเปลี่ยนแปลงการปกครองในปี พ.ศ. 2475 ได้ร่วมจัดระเบียบราชการบริหารจากสมบูรณาญาสิทธิราช มาเป็นประชาธิปไตย โดยได้โอนจากกระทรวงยุติธรรมไปดำรงตำแหน่งเลขานุการ กรมร่าง
กฎหมายคณะรัฐมนตรี จนในที่สุดได้เป็นเลขาธิการคณะกรรมการกฤษฎีกา เมื่อวันที่ 1 สิงหาคม พ.ศ. 2477
เมื่อวันที่ 17 กันยายน พ.ศ. 2488 ได้ลาออกจากเลขาธิการคณะกรรมการกฤษฎีกา และได้ดำรงตำแหน่งสำคัญ เช่น รัฐมนตรีที่ไม่ได้ประจำกระทรวง รัฐมนตรีว่าการกระทรวงศึกษาธิการ รัฐมนตรีช่วยว่าการกระทรวงพาณิชย์ รองนายกรัฐมนตรี ในรัฐบาลของนายกรัฐมนตรีหลายท่าน ได้แก่ จอมพล ป. พิบูลสงคราม พันตรีควง อภัยวงศ์ นายทวี บุณยเกตุ นายปรีดี พนมยงค์ และพลเรือตรีถวัลย์ ธำรงนาวาสวัสดิ์
วิชาการและบริหารมหาวิทยาลัย
เป็นผู้ร่วมก่อตั้งและเลขาธิการมหาวิทยาลัยวิชาธรรมศาสตร์และการเมือง เคยรักษาการในตำแหน่งผู้ประศาสน์การมหาวิทยาลัย และเมื่อมหาวิทยาลัยธรรมศาสตร์ปิดตลาดวิชา ได้เป็นคณบดีคณะพาณิชยศาสตร์และการบัญชี และคณบดีของคณะเศรษฐศาสตร์ มหาวิทยาลัยธรรมศาสตร์ คนแรก นอกจากนี้ยังเป็นเป็นอาจารย์พิเศษ สอนวิชาความรู้เบื้องต้นของกฎหมาย และกฎหมายฝรั่งเศส และ ได้รับการแต่งตั้งเป็นศาสตราจารย์วิสามัญอีกด้วย
งานด้านรัฐสภา
ได้รับแต่งตั้งเป็นสมาชิกสภาผู้แทนราษฎรประเภท 2 ตั้งแต่วันที่ 8 ตุลาคม พ.ศ. 2478 จนถึงวันที่ 9 พฤษภาคม พ.ศ. 2486 และได้เป็นรองประธานสภาผู้แทนราษฎร เมื่อวันที่ 24 มกราคม พ.ศ. 2489 เคยเป็นกรรมาธิการวิสามัญ เพื่อพิจารณาสังคายนารัฐธรรมนูญ พ.ศ. 2475 และทำการร่างรัฐธรรมนูญ พ.ศ. 2489 นอกจากนี้ยังได้รับแต่งตั้งเป็นพฤฒสภาในปี พ.ศ. 2489
เครื่องราชอิสริยาภรณ์

พ.ศ. 2506 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2498 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
พ.ศ. 2512 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขานิติศาสตร์
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
สิทธิ จิรโรจน์

| พลเอกสิทธิ จิรโรจน์ม> ป.ช., ม.ว.ม., ท.จ.ว. |
| --- | --- |


รัฐมนตรีว่าการกระทรวงมหาดไทย
ดำรงตำแหน่ง 23 มิถุนายน พ.ศ. 2523 – 19 มีนาคม พ.ศ. 2526
นายกรัฐมนตรี: เปรม ติณสูลานนท์
ก่อนหน้า: ประเทือง กีรติบุตร
ดำรงตำแหน่ง 7 พฤษภาคม พ.ศ. 2526 – 5 สิงหาคม พ.ศ. 2529
ถัดไป: ประจวบ สุนทรางกูร
 
ข้อมูลส่วนบุคคล
เกิด: 25 เมษายน พ.ศ. 2463 เขตภาษีเจริญ จังหวัดธนบุรี ประเทศสยาม
เสียชีวิต: 10 กุมภาพันธ์ พ.ศ. 2553 (89 ปี) โรงพยาบาลมงกุฎวัฒนะ กรุงเทพมหานคร
คู่สมรส: คุณหญิงจวบ จิรโรจน์
ยศที่ได้รับการแต่งตั้ง
รับใช้:  ไทย
สังกัด:  กองทัพบกไทย  กองอาสารักษาดินแดน
ยศ:  พลเอก  นายกองใหญ่

พลเอก สิทธิ จิรโรจน์ (25 เมษายน พ.ศ. 2463 – 10 กุมภาพันธ์ พ.ศ. 2553) อดีตรัฐมนตรีว่าการกระทรวงมหาดไทย 2 สมัย
ประวัติ

พล.อ.สิทธิ์ เกิดเมื่อวันที่ 25 เมษายน พ.ศ. 2463 ที่ตำบลบางหว้า อำเภอภาษีเจริญ จังหวัดธนบุรี เป็นบุตรชายของนายทองดีและนางสร้อย จิรโรจน์ จบการศึกษาจากโรงเรียนวัดรางบัวและโรงเรียนวัดนวลนรดิศ โรงเรียนเทคนิคทหารบก (รุ่นเดียวกับ พล.อ.เปรม ติณสูลานนท์ นายกรัฐมนตรี 3 สมัยและประธานองคมนตรีในรัชกาลปัจจุบัน) โดยเรียนดีเคยสอบได้ที่ 1 โรงเรียนเสนาธิการทหารบกรุ่นที่ 21 และวิทยาลัยการทัพบกรุ่นที่ 5
การทำงาน

ชีวิตราชการทหารบกเริ่มตั้งแต่ปี พ.ศ. 2483 เริ่มตั้งแต่เป็นผู้บังคับหมวด แล้วผ่านขึ้นมาเรื่อย ๆ เป็นผู้ช่วยทูตทหารบก ประจำกรุงวอชิงตัน สหรัฐอเมริกา เจ้ากรมส่งกำลังบำรุง เจ้ากรมยุทธการทหารบก ผู้ช่วยเสนาธิการทหารบกฝ่ายยุทธการ เจ้ากรมยุทธศึกษาทหารบก รองเสนาธิการทหารบก ผู้ช่วยผู้บัญชาการทหารบก เสนาธิการทหารบก รองผู้บัญชาการทหารบก จนกระทั่งเกษียณอายุราชการในตำแหน่งปลัดกระทรวงกลาโหม
พล.อ.สิทธิได้รับฉายาว่า "เปาบุ้นจิ้น" อันเนื่องจากเป็นนายทหารที่ซื่อตรงตลอดชีวิตราชการ
ชีวิตการเมือง เริ่มด้วยการเป็นสมาชิกสภานิติบัญญัติแห่งชาติ ปี พ.ศ. 2514 และ พ.ศ. 2515 เป็นสมาชิกสมัชชาแห่งชาติ ปี พ.ศ. 2516 หลังเหตุการณ์ 14 ตุลา สมาชิกสภาปฏิรูปการปกครองแผ่นดิน หลังเหตุการณ์ 6 ตุลา เป็นรัฐมนตรีว่าการกระทรวงมหาดไทย 2 สมัย ตั้งแต่วันที่ 23 มิถุนายน พ.ศ. 2523 จนถึง 5 สิงหาคม พ.ศ. 2529 ในรัฐบาลที่มี พล.อ.เปรม ติณสูลานนท์ เป็นนายกรัฐมนตรี (คณะรัฐบาลชุดที่ 42 และ 43)
ซึ่งในระหว่างการดำรงตำแหน่งนี้ พล.อ.สิทธิได้มีนโยบายจัดระเบียบสังคมจนเป็นที่กล่าวขานอย่างมาก โดยเฉพาะการสั่งปิดสนามม้าด้วยเหตุผลว่า เป็นอบายมุข
พล.อ.สิทธิ ได้รับแต่งตั้งเป็นประธานคณะกรรมการตรวจสอบทรัพย์สิน (คตส.) โดยคณะรักษาความสงบเรียบร้อยแห่งชาติ (รสช.) ซึ่งยึดอำนาจจากรัฐบาล พล.อ.ชาติชาย ชุณหะวัณ เมื่อวันที่ 23 กุมภาพันธ์ พ.ศ. 2534 ให้ตรวจสอบทรัพย์สินของนักการเมืองในรัฐบาล พล.อ. ชาติชาย 25 คน รวมทั้ง พล.อ. ชาติชายด้วย แม้ต่อมา คตส.จะมีคำสั่งให้ยึดทรัพย์ของนักการเมืองหลายคนตกเป็นของแผ่นดิน  แต่ศาลฎีกามีคำพิพากษาว่า คำสั่งของ คตส.ไม่ชอบด้วยกฎหมายและข้อต่อรัฐธรรมนูญ พ.ศ. 2534 เนื่องจากคำสั่งยึดทรัพย์เป็นอำนาจของฝ่ายตุลาการ ไม่ใช่อำนาจของ คตส. จึงไม่อาจยึดทรัพย์ใครได้เลยสักคน
ชีวิตส่วนตัว พล.อ.สิทธิ สมรสกับคุณหญิงจวบ จิรโรจน์ มีบุตรด้วยกันทั้งหมด 4 คน เป็นหญิง 3 ชาย 1
พล.อ.สิทธิ จิรโรจน์ ถึงแก่อนิจกรรมเมื่อวันที่ 10 กุมภาพันธ์ พ.ศ. 2553 ที่โรงพยาบาลมงกุฏวัฒนะ แขวงทุ่งสองห้อง เขตหลักสี่ กรุงเทพมหานคร ด้วยโรคชรา สิริรวมอายุได้ 89 ปี
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2522 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2517 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2522 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2512 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2521 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2511 –  เหรียญราชการชายแดน (ช.ด.)
พ.ศ. 2496 –  เหรียญจักรมาลา (ร.จ.ม.)
พ.ศ. 2526 –  เหรียญลูกเสือสดุดี ชั้นที่ 1
พ.ศ. 2514 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
เครื่องราชอิสริยาภรณ์ > เครื่องราชอิสริยาภรณ์ต่างประเทศ

มาเลเซีย :
พ.ศ. 2515 –  เครื่องราชอิสริยาภรณ์ปัง กวน เนการา ชั้นที่ 3
ศูนย์ศึกษาการพัฒนาพิกุลทอง

โครงการศูนย์ศึกษาการพัฒนาพิกุลทอง เป็นโครงการอันเนื่องมาจากพระราชดำริ เพื่อพัฒนาพื้นที่พรุในจังหวัดนราธิวาส โดยมีที่ตั้งโครงการ อยู่ที่ ตำบลกะลุวอ อำเภอเมืองนราธิวาส จังหวัดนราธิวาส
ประวัติ

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จพระราชดำเนินแปรพระราชฐานประทับแรม ณ พระตำหนักทักษิณราชนิเวศน์ จังหวัดนราธิวาส ในระหว่างวันที่ 18 สิงหาคม - 3 ตุลาคม พ.ศ. 2524 พระองค์ได้เสด็จเยี่ยมราษฎรโดยทั่วไปในเขตพื้นที่จังหวัดนราธิวาส ทอดพระเนตรเห็นสภาพพื้นที่และความจำเป็นที่จะยกระดับความเป็นอยู่ ภาระเศรษฐกิจของประชาชนในพื้นที่จังหวัดให้ดีขึ้น จึงมีพระราชดำริและพระราชกระแสรับสั่งต่อเจ้าหน้าที่และผู้ติดตามเสด็จ ให้พิจารณาปรับปรุงกิจการพัฒนาด้านต่าง ๆ โดยเฉพาะการพัฒนาพื้นที่พรุ โดยมีพระราชกระแสรับสั่งต่อ พระเจ้าวรวงศ์เธอ พระองค์เจ้าจักรพันธ์เพ็ญศิริ องคมนตรี (หม่อมเจ้าพระยศในขณะนั้น) นายชิต นิลพานิช ผู้ว่าราชการจังหวัดนราธิวาส (ในขณะนั้น) นายเล็ก จินดาสงวน ผู้ช่วยอธิบดีกรมชลประทาน (ในขณะนั้น) นายวารินทร์ บุษบรรณ เกษตรจังหวัดนราธิวาส (ในขณะนั้น) นายอำเภอท้องที่ และข้าราชการอื่นที่เกี่ยวข้อง โดยสรุปสาระสำคัญได้ดังนี้
ด้วยพื้นที่จำนวนมากในจังหวัดนราธิวาส เป็นที่ลุ่มต่ำมีน้ำขังตลอดปี ดินมีความอุดมสมบูรณ์ต่ำ ซึ่งมีเนื้อที่ ทั้งหมดประมาณ 300,000 ไร่ ประชากรจำนวนมากไม่มีที่ทำกิน แม้เมื่อระบายน้ำออกหมดแล้วยังยากที่จะใช้ประโยชน์ทางการเกษตรให้ได้ผล ทั้งนี้เนื่องจากดินมีสารไพไรท์ทำให้เกิดกรดกำมะถัน เมื่อดินแห้งทำให้ดินเปรี้ยว ควรปรับปรุงดินให้ดีขึ้น ดังนั้นจึงเห็นสมควรที่จะมีการปรับปรุงพัฒนาโดยให้หน่วยงานต่าง ๆ ที่เกี่ยวข้องเข้ามาดำเนินการศึกษา และพัฒนาพื้นที่พรุร่วมกันแบบผสมผสาน และนำผลสำเร็จของโครงการไปเป็นแบบอย่างในการที่จะพัฒนาพื้นที่พรุในโอกาสต่อไป
การสนองพระราชดำริ ได้มีการร่วมประชุมระหว่างจังหวัดนราธิวาส และ สำนักงาน กปร. โดยมีหม่อมเจ้าจักรพันธ์เพ็ญศิริ จักรพันธุ์ เป็นประธาน เพื่อกำหนดนโยบายเกี่ยวกับการจัดตั้งโครงการศูนย์ศึกษาการพัฒนา โดยให้ชื่อว่า "ศูนย์ศึกษาการพัฒนาพิกุลทอง" สำนักงาน กปร. ได้นำนโยบายดังกล่าวไปประสานหน่วยงานที่เกี่ยวข้องเพื่อศึกษาปัญหาในพื้นที่ และสรุปเป็นข้อเสนอแนะโครงการ ขออนุมัติจากสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (กปร.) และได้อนุมัติหลักการเมื่อวันที่ 6 มกราคม พ.ศ. 2525
แหล่งข้อมูลอื่น

http://www.dnp.go.th/planing/special_project/2545/South/Pikuntong.htm เก็บถาวร 2008-03-24 ที่ เวย์แบ็กแมชชีน
| ด ค กศูนย์ศึกษาการพัฒนาอันเนื่องมาจากพระราชดำริ |
| --- | --- | --- |
|  เขาหินซ้อน  ห้วยทราย  อ่าวคุ้งกระเบน  ภูพาน  ห้วยฮ่องไคร้  พิกุลทอง  |  เขาหินซ้อน  ห้วยทราย  อ่าวคุ้งกระเบน  ภูพาน  ห้วยฮ่องไคร้  พิกุลทอง  |  |
หมวดหมู่
บ้านและสวน

นิตยสารบ้านและสวน เป็นนิตยสารรายเดือนของอมรินทร์ คอร์เปอเรชั่นส์ มีเนื้อหาเกี่ยวกับการตกแต่งบ้านและการจัดสวน ฉบับแรกวางจำหน่ายเมื่อเดือนกันยายน พ.ศ. 2519 เนื้อหาภายในครอบคลุมเกี่ยวกับการออกแบบและตกแต่งบ้านกับสวน ทั้งยังรวมไปถึงเรื่องราวต่าง ๆ รอบ ๆ บ้าน ไม่ว่าจะเป็นเกร็ดความรู้ในความเคลื่อนไหวของกระแสการตกแต่งบ้านจนถึงแนวโน้มการออกแบบที่ครอบคลุมไปถึงไลฟ์สไตล์ งานอดิเรกหรือแม้กระทั่งงานศิลปะ
ปัจจุบัน "บ้านและสวน" มียอดพิมพ์ต่อฉบับสูงถึง 270,000 เล่มต่อเดือน และเป็นนิตยสารการตกแต่งบ้านที่ขายดีที่สุดของประเทศไทย[ต้องการอ้างอิง]
ช่วงประมาณสัปดาห์สุดท้ายของเดือนตุลาคมในทุก ๆ ปี จะมีการจัดงาน "บ้านและสวนแฟร์" สำหรับคนรักบ้านได้มาเยี่ยมชมงาน ไฮไลท์อยู่ที่บ้านตัวอย่างที่สร้างขึ้นจริง สวนประกวด และร้านค้าที่มาออกร้านในงานมากมาย
แหล่งข้อมูลอื่น

ภิญญพันธุ์ พจนะลาวัณย์ และสายชล สัตยานุรักษ์. (2564, ม.ค.-มิ.ย.). บ้านและ(ความ)สวย: ความงามของชนชั้นกลางกับความเปลี่ยนแปลงการจัดการพื้นที่บริเวณบ้าน ทศวรรษ 2520-2540. วารสารสังคมศาสตร์ มหาวิทยาลัยนเรศวร, 17(1), น. 31-70.
ชัจจ์ กุลดิลก

| พลตำรวจโทชัจจ์ กุลดิลกม> ป.ช., ม.ว.ม., ร.จ.ม. |
| --- | --- |

รัฐมนตรีช่วยว่าการกระทรวงมหาดไทย
ดำรงตำแหน่ง 28 ตุลาคม พ.ศ. 2555 – 30 มิถุนายน พ.ศ. 2556
นายกรัฐมนตรี: ยิ่งลักษณ์ ชินวัตร
ก่อนหน้า: ฐานิสร์ เทียนทอง   ชูชาติ หาญสวัสดิ์
ถัดไป: วิสาร เตชะธีราวัฒน์
รัฐมนตรีช่วยว่าการกระทรวงคมนาคม
ดำรงตำแหน่ง 9 สิงหาคม พ.ศ. 2554 – 28 ตุลาคม พ.ศ. 2555
นายกรัฐมนตรี: ยิ่งลักษณ์ ชินวัตร
ก่อนหน้า: เกื้อกูล ด่านชัยวิจิตร   สุชาติ โชคชัยวัฒนากร
ถัดไป: พล.อ.พฤณท์ สุวรรณทัต   ประเสริฐ จันทรรวงทอง
รองหัวหน้าพรรคเพื่อไทย
ดำรงตำแหน่ง 15 กันยายน พ.ศ. 2553 – 4 ตุลาคม พ.ศ. 2555
 
ข้อมูลส่วนบุคคล
เกิด: 24 มิถุนายน พ.ศ. 2486 (81 ปี)
ศาสนา: พุทธ
พรรคการเมือง: เพื่อไทย
คู่สมรส: วิมลรัตน์ กุลดิลก (หย่า)
ยศที่ได้รับการแต่งตั้ง
รับใช้:  ไทย
สังกัด: สำนักงานตำรวจแห่งชาติ (ไทย) กองอาสารักษาดินแดน
ยศ:  พลตำรวจโท  นายกองเอก

พลตำรวจโท ชัจจ์ กุลดิลก อดีตรัฐมนตรีช่วยว่าการกระทรวงมหาดไทย และอดีตรัฐมนตรีช่วยว่าการกระทรวงคมนาคม ในรัฐบาลนางสาวยิ่งลักษณ์ ชินวัตร อดีตสมาชิกสภาผู้แทนราษฎรแบบบัญชีรายชื่อ อดีตรองหัวหน้าพรรคเพื่อไทย เคยดำรงตำแหน่งผู้บัญชาการตำรวจสอบสวนกลาง (บช.ก.) และที่ปรึกษาหนังสือพิมพ์มหาประชาชนฉบับความจริงวันนี้
ประวัติ

พลตำรวจโท ชัจจ์ กุลดิลก เกิดเมื่อวันที่ 24 มิถุนายน พ.ศ. 2486 เป็นบุตรของนายใช้ กับนางเซี้ยม กุลดิลก จบการศึกษาจากโรงเรียนนายร้อยตำรวจ สาขารัฐประศาสนศาสตร์บัณฑิต (รป.บ.)
พล.ต.ท.ชัจจ์ หย่ากับคู่สมรสแล้ว โดยมีบุตรรวม 7 คน บุตรคนโต คือ ดร.จารุพรรณ กุลดิลก
การทำงาน

ชัจจ์ กุลดิลก เคยดำรงตำแหน่งสูงสุดในราชการตำรวจคือผู้บัญชาการสอบสวนกลาง (บช.ก.) ต่อมาปลดเกษียณ ได้เข้ามาทำงานการเมืองร่วมกับพรรคพลังประชาชนและพรรคเพื่อไทย
ในการเลือกตั้ง พ.ศ. 2554 ได้สมัครรับเลือกตั้ง ส.ส.ในระบบบัญชีรายชื่อ พรรคเพื่อไทย ลำดับที่ 11 และได้รับเลือกตั้งเป็นสมาชิกสภาผู้แทนราษฎรเป็นสมัยแรก ต่อมาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนางสาวยิ่งลักษณ์ ชินวัตร ต่อจากนั้นในวันที่ 25 สิงหาคม พ.ศ. 2554 ได้ลาออกจากการเป็นสมาชิกสภาผู้แทนราษฎร เพื่อเปิดโอกาสให้ผู้สมัครในบัญชีรายชื่อลำดับถัดได้เลื่อนลำดับขึ้นมาแทน ต่อมาได้ปรับมารับตำแหน่งรัฐมนตรีช่วยว่าการกระทรวงมหาดไทย (ครม.ยิ่งลักษณ์ 3) จนถึงเดือนมิถุนายน พ.ศ. 2556
คดีความฐานหมิ่นประมาท

ชัจจ์ กุลดิลก ถูกศาลอุทธรณ์ พิพากษาให้จำคุก เมื่อวันที่ 18 กันยายน พ.ศ. 2549 ในกรณีที่นายจุรินทร์ ลักษณวิศิษฎ์ รองหัวหน้าพรรคประชาธิปัตย์ อดีตรัฐมนตรีช่วยว่าการกระทรวงพาณิชย์ ได้เป็นโจทย์ยื่นฟ้องเรียกค่าเสียหายเป็นเงิน 80 ล้านบาท ฐานหมิ่นประมาท โดยการพิพากษายืนตามศาลชั้นต้น ให้จำคุก 3 เดือน ปรับ 200,000 บาท แต่โทษจำคุกให้รอลงอาญา 2 ปี
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2527 –  เหรียญจักรมาลา (ร.จ.ม.)
วิทยาลัยบัณฑิตเอเซีย

| --- | --- |

ชื่อย่อ: ว.บ.อ. / CAS
คติพจน์: วิสัยทัศน์ดี  มีวินัย  ใฝ่ใจวิทยบูรณาการ
ประเภท: สถาบันอุดมศึกษาเอกชน
สถาปนา: 26 กุมภาพันธ์ พ.ศ. 2542 (25 ปี)
ผู้สถาปนา: ศาสตราจารย์ นายแพทย์ ดร.กระแส ชนะวงศ์
นายกสภาฯ: ศาสตราจารย์ นายแพทย์พงษ์ศักดิ์ วิทยากร
อธิการบดี: ผู้ช่วยศาสตราจารย์ ดร.กษม ชนะวงศ์
ผู้ศึกษา: 1,428 คน (2563)
ที่ตั้ง: วิทยาลัยบัณฑิตเอเซีย   เลขที่ 179/137 ซอยประชาราษฎร์ ถนนประชาสโมสร ตำบลในเมือง อำเภอเมืองขอนแก่น จังหวัดขอนแก่น 40000   โครงการจัดตั้งมหาวิทยาลัยบัณฑิตเอเซีย   เลขที่ 211 ถนนมิตรภาพ ตำบลโจดหนองแก อำเภอพล จังหวัดขอนแก่น 40120
สี: ████ สีเทา สีทอง
เว็บไซต์: www.cas.ac.th
วิทยาลัยบัณฑิตเอเซีย  เป็นสถาบันอุดมศึกษาเอกชน ตั้งอยู่ในจังหวัดขอนแก่น ถนนประชาสโมสร ตำบลในเมือง อำเภอเมืองขอนแก่น และมีศูนย์การศึกษา 1 ศูนย์ที่ อำเภอพล ซึ่งห่างจากที่ตั้งหลักประมาณ 75 กิโลเมตร
ประวัติ

แรกเริ่มด้วยความคิดและปณิธานของ ศาสตราจารย์ ดร.นพ.กระแส ชนะวงศ์ ผู้ได้รับรางวัล รามอนแมกไซไซ สาขาผู้นำชุมชน เป็นผู้รับใบอนุญาตจัดตั้งวิทยาลัยบัณฑิตเอเซียที่จะขยายโอกาสทางการศึกษา และสร้างทางเลือกใหม่ของนักเรียนชั้นมัธยมศึกษาตอนปลายและนักศึกษาระดับประกาศนียบัตรวิชาชีพ ที่จะเข้าศึกษาต่อในสถาบันอุดมศึกษาที่มีคุณภาพ และสร้างทางเลือกใหม่ของนักเรียนนักศึกษา จึงกำหนดโครงการจัดตั้งสถาบันอุดมศึกษาเอกชน สังกัดทบวงมหาวิทยาลัย ตามพระราชบัญญัติสถาบันอุดมศึกษาเอกชน พ.ศ. 2522 แก้ไขเพิ่มเติม พ.ศ. 2535 ซึ่งคณะกรรมการการอุดมศึกษาได้ประชุมอนุมัติให้จัดตั้งวิทยาลัยบัณฑิตเอเซียโดยนำความเห็นเสนอต่อนายประจวบ ไชยสาส์น รัฐมนตรีว่าการทบวงมหาวิทยาลัย (ในขณะนั้น) ให้ออกใบอนุญาตจัดตั้งวิทยาลัยตามประกาศที่ 3/2542 ลงวันที่ 26 กุมภาพันธ์ 2542
ต่อมาคณะกรรมการสภาวิทยาลัยบัณฑิตเอเซีย มีมติในการประชุมกรรมการสภาวิทยาลัย ครั้ง 1/2543 เมื่อวันที่ 15 มีนาคม 2543 ให้ย้ายสถานที่ตั้งวิทยาลัยบัณฑิตเอเซียจากอำเภอพล  มายังสถานที่ตั้งแห่งใหม่ คือ เลขที่ 179/30 ถนนประชาสโมสร ตำบลในเมือง อำเภอเมืองขอนแก่น จังหวัดขอนแก่น ตามประกาศของทบวงมหาวิทยาลัย ลงวันที่ 11 เมษายน 2544 และเริ่มดำเนินการจัดการเรียนการสอนใน ปีการศึกษา 2545 เป็นต้นมา
ในปีการศึกษา 2562 ได้เปิดรับนักศึกษาที่ศูนย์พลเป็นรุ่นแรก และเปิดสอน1สาขาวิชาคือสาขาวิชาการจัดการธุกิจค้าปลีก
คณะเปิดสอน

คณะบริหารธุรกิจ
คณะนิติศาสตร์
คณะศึกษาศาสตร์และศิลปศาสตร์
คณะพยาบาลศาสตร์
คณะวิทยาศาสตร์และเทคโนโลยี
หลักสูตรที่เปิดสอนระดับปริญญาโท

หลักสูตรศิลปศาสตร์มหาบัณฑิต
สาขาวิชาภาษาอังกฤษศึกษา
หลักสูตรสาธารณสุขศาสตร์มหาบัณฑิต
สาขาผู้นำและนวัตกรรมการจัดการสุขภาพ
หลักสูตรประกาศนียบัตรบัณฑิตวิชาชีพครู
พิธีประสาทปริญญาบัตร

| สถานที่ | ประธานในพิธี |
| --- | --- |
ห้องพิธีการกรีน 1 วิทยาลัยบัณฑิตเอเชีย อำเภอเมืองขอนแก่น จังหวัดขอนแก่น: ศาสตราจารย์ นายแพทย์ ดร.กระแส ชนะวงศ์
แหล่งข้อมูลอื่น

| ด ค กหน่วยงานในวิทยาลัยบัณฑิตเอเซีย |
| --- | --- | --- |
| คณะ | นิติศาสตร์ • บริหารธุรกิจ • พยาบาลศาสตร์ • วิทยาศาสตร์และเทคโนโลยี • ศึกษาศาสตร์และศิลปศาสตร์ |  |
หมวดหมู่ • โครงการ • สถานีย่อย
| ด ค กสถาบันอุดมศึกษาในจังหวัดขอนแก่น |
| --- | --- | --- |
| สถาบันอุดมศึกษาของรัฐ | เทคโนโลยีราชมงคลอีสาน วิทยาเขตขอนแก่น • รามคำแหง สาขาวิทยบริการขอนแก่น • ศูนย์แพทยศาสตรศึกษาชั้นคลินิก รพ.ขอนแก่น • ราชภัฏเลย ศูนย์การศึกษาจ.ขอนแก่น • การบินพลเรือน ศูนย์ฝึกการบินแห่งที่ 2  • การอาชีวศึกษาเกษตรภาคตะวันออกเฉียงเหนือ(เกษตรและเทคโนโลยี) • การอาชีวศึกษาภาคตะวันออกเฉียงเหนือ ๓(การอาชีพ,เทคนิค,อาชีวศึกษา) • พระบรมราชชนก(พยาบาลบรมราชชนนี,การสาธารณสุขสิรินธร) |  |
| สถาบันอุดมศึกษาในกำกับของรัฐ | ขอนแก่น • มหาจุฬาลงกรณราชวิทยาลัย วิทยาเขตขอนแก่น • มหามกุฏราชวิทยาลัย วิทยาเขตศรีล้านช้าง ศูนย์ชุมแพ • มหามกุฏราชวิทยาลัย วิทยาเขตอีสาน |  |
| สถาบันอุดมศึกษาเอกชน | ภาคตะวันออกเฉียงเหนือ • ศรีปทุม วิทยาเขตขอนแก่น • บัณฑิตเอเชีย • การจัดการปัญญาภิวัฒน์ หน่วยการเรียนทางไกลขอนแก่น |  |
หมวดหมู่ • โครงการ • สถานีย่อย
ตราประจำวิทยาลัยบัณฑิตเอเซีย
25 กันยายน

วันที่ 25 กันยายน เป็นวันที่ 268 ของปี (วันที่ 269 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 97 วันในปีนั้น
เหตุการณ์

พ.ศ. 818 (ค.ศ. 275) - เป็นครั้งสุดท้ายที่วุฒิสภาโรมันเลือกจักรพรรดิ พวกเขาเลือกมาร์กุส เกลาดิอุส ตากิตุส วัย 75 ปี
พ.ศ. 1609 (ค.ศ. 1066) - ชัยชนะของกองทัพอังกฤษเหนือนอร์เวย์ในศึกแห่งสะพานสแตมฟอร์ด เป็นจุดสิ้นสุดยุคการรุกรานบริเตนใหญ่ของไวกิง
พ.ศ. 1780 (ค.ศ. 1237) - อังกฤษและสกอตแลนด์ลงนามในสนธิสัญญายอร์ก กำหนดตำแหน่งของพรมแดนร่วมกัน
พ.ศ. 2433 (ค.ศ. 1890) - สหรัฐอเมริกาประกาศให้โยเซมิตี ในรัฐแคลิฟอร์เนีย เป็นอุทยานแห่งชาติ
พ.ศ. 2505 (ค.ศ. 1962) - สาธารณรัฐประชาธิปไตยประชาชนแอลจีเรีย ถือกำเนิดอย่างเป็นทางการ
พ.ศ. 2515 (ค.ศ. 1972) - ประเทศนอร์เวย์ลงมติไม่เข้าเป็นสมาชิกประชาคมยุโรป
พ.ศ. 2518 (ค.ศ. 1975) - กระทรวงเกษตรและสหกรณ์ ประกาศให้หนองทุ่งทอง อ.เคียนซา จ.สุราษฎร์ธานี เป็นเขตห้ามล่าสัตว์ป่า
พ.ศ. 2537 (ค.ศ. 1994) - เหตุการณ์น้ำป่าไหลหลากที่อุทยานแห่งชาติวังตะไคร้ จังหวัดนครนายก ทำให้มีผู้เสียชีวิต 21 คน
พ.ศ. 2541 (ค.ศ. 1998) - วันสถาปนามหาวิทยาลัยแม่ฟ้าหลวง
วันเกิด

พ.ศ. 2237 (ค.ศ. 1694) - เฮนรี เพลแฮม นายกรัฐมนตรีคนที่ 3 แห่งสหราชอาณาจักร (ถึงแก่กรรม 6 มีนาคม พ.ศ. 2297)
พ.ศ. 2254 (ค.ศ. 1711) - จักรพรรดิเฉียนหลง จักรพรรดิราชวงศ์ชิงผู้ทรงครองราชย์นาน 61 ปี มีฉายาว่า จักรพรรดิเจ้าสำราญ (สวรรคต 7 กุมภาพันธ์ พ.ศ. 2342)
พ.ศ. 2414 (ค.ศ. 1871) - พระราชวรวงศ์เธอ กรมหมื่นกวีพจน์สุปรีชา (สิ้นพระชนม์ 18 พฤษภาคม พ.ศ. 2470)
พ.ศ. 2440 (ค.ศ. 1897) - วิลเลียม ฟอล์คเนอร์ นักเขียนนิยายชาวอเมริกัน (ถึงแก่กรรม 6 กรกฎาคม พ.ศ. 2505)
พ.ศ. 2449 (ค.ศ. 1906) - ดมีตรี ชอสตาโควิช คีตกวีชาวรัสเซีย (ถึงแก่กรรม 9 สิงหาคม พ.ศ. 2518)
พ.ศ. 2463 (ค.ศ. 1920) - ทองใบ รุ่งเรือง นักร้องลูกทุ่งชาวไทย (ถึงแก่กรรม 6 กันยายน พ.ศ. 2520)
พ.ศ. 2473 (ค.ศ. 1930) -
จิตร ภูมิศักดิ์ นักวิชาการและนักเขียน (ถึงแก่กรรม 5 พฤษภาคม พ.ศ. 2509)
สุรพล สมบัติเจริญ ราชาเพลงลูกทุ่ง (ถึงแก่กรรม 16 สิงหาคม พ.ศ. 2511)
พ.ศ. 2478 (ค.ศ. 1935) - เจ้าวงศ์สักก์ ณ เชียงใหม่ ผู้สืบตระกูลเจ้าผู้ครองนครเชียงใหม่ สายสกุล ณ เชียงใหม่ นัดดาในพลตรีเจ้าแก้วนวรัฐ
พ.ศ. 2487 (ค.ศ. 1944) - ไมเคิล ดักลาส นักแสดงชาวอเมริกัน
พ.ศ. 2490 (ค.ศ. 1947) - หม่อมราชวงศ์ชิษณุสรร สวัสดิวัตน์ นักชีวเคมี
พ.ศ. 2494 (ค.ศ. 1951) - มาร์ก แฮมิลล์ นักแสดงชาวอเมริกัน (ผู้รับบทเป็น ลุค สกายวอล์กเกอร์ ในภาพยนตร์ สตาร์ วอร์ส)
พ.ศ. 2495 (ค.ศ. 1952) - คริสโตเฟอร์ รีฟ นักแสดงชาวอเมริกัน (ถึงแก่กรรม 10 ตุลาคม พ.ศ. 2547)
พ.ศ. 2498 (ค.ศ. 1955) - นันทนา เงากระจ่าง นักแสดงชาวไทย
พ.ศ. 2503 (ค.ศ. 1960) - กษมา นิสสัยพันธ์ นักแสดงชายชาวไทย
พ.ศ. 2504 (ค.ศ. 1961) - ติ๊ก ชิโร่ นักร้อง นักแสดง
พ.ศ. 2506 (ค.ศ. 1963) - มิกาเอล เพอร์สแบรนต์ นักแสดงชาวสวีเดน
พ.ศ. 2507 (ค.ศ. 1964) - คิคุโกะ อิโนอุเอะ นักพากย์ชาวญี่ปุ่น
พ.ศ. 2509 (ค.ศ. 1966) - ภาณุเดช วัฒนสุชาติ นักแสดง พิธีกรชาวไทย
พ.ศ. 2511 (ค.ศ. 1968) -
เจ้าชายฟริโซแห่งออเรนจ์-นัสเซา (สิ้นพระชนม์ 12 สิงหาคม พ.ศ. 2556)
วิลล์ สมิธ นักแสดง/นักร้องชาวอเมริกัน
พ.ศ. 2512 (ค.ศ. 1969) - แคทารีน ซีตา-โจนส์ นักแสดงชาวเวลส์
พ.ศ. 2513 (ค.ศ. 1970) - จตุพร ประมลบาล อดีตหัวหน้าผู้ฝึกสอนฟุตบอลหญิงทีมชาติไทย
พ.ศ. 2517 (ค.ศ. 1974) - สิทธิพร นิยม นักแสดงชาวไทย
พ.ศ. 2521 (ค.ศ. 1978) - ริคาร์โด้ การ์ดเนอร์ นักฟุตบอลชาวจาเมกา
พ.ศ. 2523 (ค.ศ. 1980) -
ที.ไอ. แร็ปเปอร์ชาวอเมริกัน
ปฏิภาณ เพชรพูล นักฟุตบอลทีมชาติไทย
พ.ศ. 2524 (ค.ศ. 1981) - เมธัส สวนศรี นายแบบ นักแสดงชาวไทย
พ.ศ. 2525 (ค.ศ. 1982) - ฮย็อน บิน นักแสดงชาวเกาหลีใต้
พ.ศ. 2526 (ค.ศ. 1983) -
ดอนัลด์ โกลเวอร์ นักแสดง นักเขียน ผู้กำกับ โปรดิวเซอร์ นักร้อง แร็ปเปอร์ ชาวอเมริกัน
ยูเฮ โทะคุนะกะ นักฟุตบอลชาวญี่ปุ่น
พ.ศ. 2527 (ค.ศ. 1984) - จ้าว โย่วถิง นักแสดงชาวไต้หวัน
พ.ศ. 2528 (ค.ศ. 1985) - วิญญู วงศ์สุรวัฒน์ นักจัดรายการวิทยุและพิธีกรชาวไทย
พ.ศ. 2529 (ค.ศ. 1986) -
ดนุพรรษ์ ยาท้วม และ ธนพรรษ์ ยาท้วม ศิลปิน นักร้องชาวไทย
ภัสสรกรณ์ จิราธิวัฒน์ นักร้องแร็ปเปอร์ชาวไทย
พ.ศ. 2530 (ค.ศ. 1987) - ลลนา ก้องธรนินทร์ นักแสดง/นางแบบชาวไทย
พ.ศ. 2531 (ค.ศ. 1988) - ปวีร์ คชภักดี ศิลปินชาวไทย
พ.ศ. 2532 (ค.ศ. 1989) - ธนะศักดิ์ ศรีใส นักฟุตบอลชาวไทย
พ.ศ. 2536 (ค.ศ. 1993) - กลารา โซซา นางแบบ พิธีกรและนางงามชาวปารากวัย
พ.ศ. 2538 (ค.ศ. 1995) -
โดอุน นักดนตรี นักร้องชาวเกาหลีใต้
ธัชพล จุลเกษม นักร้องชาวไทย
พ.ศ. 2541 (ค.ศ. 1998) - ชุติมา สิงห์ใจชื่น นักร้องเพลงลูกทุ่งหญิงชาวไทย
พ.ศ. 2547 (ค.ศ. 2004) - เซรัง โคบายาชิ นักแสดงหญิงชาวญี่ปุ่น
วันถึงแก่กรรม

พ.ศ. 2077 (ค.ศ. 1534) - สมเด็จพระสันตะปาปาคลีเมนต์ที่ 7 (ประสูติ 26 พฤษภาคม พ.ศ. 2021)
พ.ศ. 2392 (ค.ศ. 1849) - โยฮันน์ สเตราส์ บิดา คีตกวีชาวออสเตรีย (เกิด พ.ศ. 2347)
พ.ศ. 2411 (ค.ศ. 1868) - กรมขุนราชสีหวิกรม (ประสูติ 12 มีนาคม พ.ศ. 2360)
พ.ศ. 2422 (ค.ศ. 1879) - เจ้าฟ้าอิศริยาลงกรณ์ (ประสูติ 4 กันยายน พ.ศ. 2422)
พ.ศ. 2472 (ค.ศ. 1929) - เจ้าจามรีวงศ์ ราชเทวีในเจ้าแก้วนวรัฐ เจ้าผู้ครองนครเชียงใหม่ องค์สุดท้าย (เกิด พ.ศ. 2403)
พ.ศ. 2511 (ค.ศ. 1968) - ป. อินทรปาลิต (นามจริง ปรีชา อินทรปาลิต) นักประพันธ์ (เกิด 12 พฤษภาคม พ.ศ. 2453)
พ.ศ. 2519 (ค.ศ. 1976) - เจ้าพระยาศรีธรรมาธิเบศ (จิตร ณ สงขลา) ขุนนางชาวไทย (เกิด 30 ตุลาคม พ.ศ. 2428)
พ.ศ. 2559 (ค.ศ. 2016) - อาร์โนลด์ พาล์มเมอร์ นักกอล์ฟชาวอเมริกัน (เกิด 10 กันยายน พ.ศ. 2472)
พ.ศ. 2565 (ค.ศ. 2022) - หม่อมหลวงสุรีย์วัล สุริยง พิธีกรและนักแสดงหญิงชาวไทย (เกิด 12 กันยายน พ.ศ. 2506)
แหล่งข้อมูลอื่น

BBC: On This Day
NY Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
27 พฤษภาคม

วันที่ 27 พฤษภาคม เป็นวันที่ 147 ของปี (วันที่ 148 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 218 วันในปีนั้น